Magdalena Neuner
**Magdalena Neuner** (g. 1987 m. vasario 9 d. Garmiš-Partenkirchene, Vokietija) – vokiečių biatlonininkė, dukart olimpinė čempionė ir daugkartinė pasaulio čempionė. M. Neuner yra laimėjusi 34 pasaulio taurės etapus (antra po Magdalenos Forsberg (Švedija), 42 k.), ir yra daugiausiai medalių biatlono pasaulio čempionatuose laimėjusi sportininkė.

Biografija
----------

**Magdalena „Lena" Neuner** gimė Vokietijos kalnų kurorte Garmiš-Partenkirchene, augo Bavarijos Wallgau miestelyje. Vaikystėje užsiiminėjo kalnų slidinėjimu, kitomis žiemos sporto rungtimis. 16 metų baigusi mokyklą, pradėjo rimtai užsiiminėti biatlonu. Šeimoje dar turi brolį ir dvi seseris.
Magdalena Neuner gyvena Wallgau miestelyje.

Karjera
-------

2004 m. pasaulio jaunimo biatlono čempionate laimėjo du aukso ir vieną sidabro medalius. 2005 m. pasaulio jaunimo biatlono čempionate laimėjo vieną aukso ir du sidabro medalius. 2005/06 m. sezone debiutavo biatlono pasaulio taurės varžybose. 2006 m. dalyvavo pasaulio jaunimo biatlono čempionate, kur laimėjo du aukso ir vieną sidabro medalius. Biatlono pasaulio taurės 2006/07 metų sezone laimėjo pirmąjį pasaulio biatlono taurės etapą (Oberhofas, Vokietija). 2007 m. debiutavo biatlono pasaulio čempionate, kur laimėjo tris aukso medalius. 2006/07 metų sezone iš viso laimėjo septynis etapus ir bendroje įskaitoje liko ketvirta. 2007/08 metų sezone, būdama 21 metų laimėjo pirmąją pasaulio biatlono taurę, bei 2008 m. biatlono pasaulio čempionatel aimėjo dar tris aukso medalius. 2010 m. debiutavo Vankuverio žiemos olimpinėse žaidynėse, kur laimėjo du aukso medalius. 2009/10 metų sezone laimėjo pasaulio biatlono taurę. 2011 m. biatlono pasaulio čempionate laimėjo tris aukso medalius. 2012 m. biatlono pasaulio čempionate laimėjo du aukso medalius. 2011/12 metų sezone laimėjo pasaulio biatlono taurę. 

  

Magdalena Neuner dvylika kartų tapo pasaulio biatlono čempione, triskartus laimėjo pasaulio biatlono taurę.

Pasiekimai
----------

### Olimpinės žiemos žaidynės

Viso – 3 medaliai (aukso – 2, sidabro – 1)

| Metai | 15 km lenktynės | Sprintas | Persekiojimo lenktynės | Masinis startas | Estafetė |
| --- | --- | --- | --- | --- | --- |
| Kanada 2010 Vankuveris | 10 | **Sidabras** | **Auksas** | **Auksas** | — |
|

### Pasaulio čempionatai

Viso – 17 medalių (aukso – 12, sidabro – 4, bronzos – 1)

| Metai | 15 km lenktynės | Sprintas | Persekiojimo lenktynės | Masinis startas | Estafetė | Mišri estafetė |
| --- | --- | --- | --- | --- | --- | --- |
| Italija 2007 Antholcas | — | **Auksas** | **Auksas** | 14 | **Auksas** | — |
| Švedija 2008 Estešundas | — | 17 | 6 | **Auksas** | **Auksas** | **Auksas** |
| Pietų Korėja 2009 Pyeongchangas | — | 8 | 11 | 7 | **Sidabras** | - |
| Rusija 2010 Chanty Mansijskas | — | — | — | — | — | **Auksas** |
| Rusija 2011 Chanty Mansijskas | 5 | **Auksas** | **Sidabras** | **Auksas** | **Auksas** | **Sidabras** |
| Vokietija 2012 Rūpoldingas | 23 | **Auksas** | **Sidabras** | 11 | **Auksas** | **Bronza** |
|

### Pasaulio taurė

Viso – 3 didžiosios pasaulio taurės, 7 mažosios pasaulio taurės (3 – sprinte, 1 – persekiojimo l. 2 – masinio starto l. 1 – 15 km l.). 34 kartus laimėtos pirmosios vietos asmeninėse rungtyse, 11 k. – II vieta, 18 k. – III vieta.

| Metai | Pasaulio Taurė | Sprintas | Persekiojimo lenktynės | Masinis startas | 15 km lenktynės | Pergalės etapuose |
| --- | --- | --- | --- | --- | --- | --- |
| 2005/06 | 34 | 33 | 30 | 30 | - | 0 |
| 2006/07 | 4 | 4 | 2 | 10 | 25 | 7 |
| 2007/08 | **1** | **1** | 5 | **1** | 20 | 4 |
| 2008/09 | 4 | 2 | 5 | 8 | **1** | 3 |
| 2009/10 | **1** | 2 | **1** | **1** | 6 | 5 |
| 2010/11 | 5 | **1** | 6 | 2 | 14 | 5 |
| 2011/12 | **1** | **1** | 2 | 7 | 4 | 10 |
|

Nuorodos
--------

* Magdalenos Neuner tinklalapis
* Magdalenos Neuner profilis